## Plan zdravstvene zaštite Republike Hrvatske

### NN 79/2002 (3.7.2002.), Plan zdravstvene zaštite Republike Hrvatske

# Vlada Republike Hrvat­ske

1277

Na teme­lju članka 36. Zakona o zdravstvenoj zaštiti (»Na­rod­ne
novine«, br. 1/97 – pročišćeni tekst, 111/97, 95/2000 i 129/2000), Vlada
Republike Hrvatske je na sjednici održanoj 27.
lip­nja 2002. godine donijela

## PLAN

### ZDRAVSTVENE ZAŠTITE REPUBLIKE HRVATSKE

I.

Ovim se Planom zdravstvene zaštite Republike Hrvatske (u da­lj­njem
tekstu: Plan), u ci­lju provođe­nje zdravstvene zaštite u jedinstvenom sustavu
zdravstvene djelatnosti Republike Hrvatske određuju:

–  aktivnosti i postupci koji se
primje­njuju kod pojedinaca, skupina i šire zajednice radi zaštite zdrav­lja,
subjekti i način pro­vo­đe­nja tih aktivnosti;

– načela organizira­nja i provođe­nja zdravstvene zaštite i

– mjerila za postav­lja­nje mreže zdravstvene djelatnosti u Re­publici
Hrvatskoj.

II.

Provedbu ovoga Plana, primjenom mjera utvrđenih Planom i programom mjera
zdravstvene zaštite, osiguravaju zdravstvene ustanove i zdravstveni radnici na
način i pod uvjetima propisanim zakonom, u ci­lju:

– unaprjeđe­nja zdrav­lja stanovništva u cjelini;

– poveća­nja očekivanog traja­nja života i sma­nje­nja smrtnosti;

– poveća­nja broja godina života bez bolesti i/ili invalidnosti, te

– osigura­vanja najviše moguće razine fizičkog i psihičkog zdrav­lja uz
brigu za pobo­ljša­nje kvalitete života očuva­njem zdrav­lja i funkcionalne
sposobnosti.

III.

Zdravstvena zaštita u Republici Hrvatskoj osigurava se i provodi u
jedinstvenom sustavu zdravstvene djelatnosti na primarnoj, sekundarnoj i
tercijarnoj razini u skladu sa zakonom, a koje su razine međusobno funkcionalno
povezane i usklađene, ovisno o opse­gu i složenosti poslova, te vodeći računa o
specifičnostima pojedinih područja.

IV.

Organizira­njem provođe­nja zdravstvene zaštite treba osigurati načela:

– sveobuhvatnosti zdravstvene zaštite, uk­ljučiva­njem svih stanovnika u
provedbu odgovarajućih mjera zdravstvene zaštite;

– kontinuiranosti zdravstvene zaštite, ukupnom organizacijom provođe­nja
zdravstvene zaštite, stanovnicima kroz sve životne dobi;

– dostupnosti zdravstvene zaštite, rasporedom zdravstvenih ustanova i
zdravstvenih radnika, koji će omogućiti stanovnicima podjednake uvjete
zdravstvene zaštite, posebno u primarnoj zdrav­stvenoj zaštiti;

– cjelovitog pristupa zdravstvene zaštite stanovnicima u primarnoj
zdravstvenoj zaštiti, te specijaliziranog pristupa u specija­lis­tičkoj-konzilijarnoj
i bolničkoj zdravstvenoj zaštiti.

V.

Zdravstvenu djelatnost u Republici Hrvatskoj obav­ljaju zdrav­stvene
ustanove i zdravstveni radnici u skladu s mrežom zdravstvene djelatnosti.

Mrežom zdravstvene djelatnosti iz stavka 1. ove točke, određuje se za područje
Republike Hrvatske, odnosno jedinice područne (re­gionalne) samouprave,
potreban broj zdravstvenih ustanova, te zdravstvenih radnika koji obav­ljaju
praksu s kojima Hrvatski zavod za zdravstveno osigura­nje (u da­lj­njem tekstu:
Zavod), sklapa ugovor o provođe­nju zdravstvene zaštite.

VI.

Mjerila za postav­lja­nje mreže zdravstvene djelatnosti su:

– ukupan broj stanovnika Republike Hrvatske,

– ukupan broj osiguranih osoba Zavoda,

– demografske karakteristike
stanovnika (dob, spol),

– zdravstveno sta­nje
stanovništva (morbiditet, mortalitet, rizici za zdrav­lje u populaciji),

- socijalna struktura
stanovnika,

– gravitirajući broj
stanovnika,

– karakteristike pojedinih
područja (nase­ljenost, prometna povezanost, demografski ugrožena područja, te
posebni uvjeti rada zbog povećanog broja stanovnika tijekom turističke sezone),

– raspoloživost zdravstvenim
resursima i

– gospodarske mogućnosti.

VII.

Ovaj Plan stupa na snagu
danom donoše­nja, a objavit će se u »Narodnim novinama«.

Klasa:
500-01/02-02/06
Urbroj: 5030104-02-1
Zagreb, 27. lip­nja 2002.

Predsjednik
**Ivica Račan,** v.r.

Ostalo, NN 79/2002-1277